Giuseppe De Robertis
Store norske leksikon,Språk og litteratur,Litteraturvitenskap,Litteraturforskere og kritikere
Giuseppe De Robertis var en italiensk litteraturkritiker. Han overtok i 1914 ledelsen av tidsskriftet La Voce, som har gitt navn til en hel generasjon lyrikere.
De Robertis avslo den tradisjonelle litteraturkritikkens objektivitetstro og vitenskapelige ambisjoner. For ham var kritikken noe ytterst subjektivt, en måte «å gjøre opp regnskap med seg selv på», men også et samarbeid med den poetiske teksten. Hans hovedverker er Scrittori del Novecento (1940), Altro Novecento (1963) og Saggio sul Leopardi. Les mer i Store norske leksikon litteraturkritikk Italias litteratur